مرة استاذ بدأ محاضرته وهو ماسك كباية فيها شوية مية. رفعها قدام الطلبة كلهم وسألهم "تفتكروا الكباية دي وزنها قد ايه؟"
"٥٠ جرام!" "١٠٠ جرام!" "١٢٥ جرام!" الطلبة جاوبوا.
"انا مش عارف بالظبط غير لما اوزنها،" قال الاستاذ، "بس، سؤالي هو: ايه اللي هيحصل لو مسكتها كده كام دقيقة؟"
"مفيش حاجة،" قالوا الطلبة.
"طيب، ايه اللي هيحصل لو مسكتها كده لمدة ساعة؟" سأل الاستاذ.
"دراعك هيبدأ يوجعك،" قال واحد من الطلبة.
"صح، طيب ايه اللي هيحصل لو مسكتها ليوم كامل؟"
"دراعك ممكن يتشل، وممكن تروح المستشفى،" طالب تاني قال.
"كويس جداً! بس في كل ده، هل وزن الكباية اتغير؟" سأل الاستاذ.
"لأ"
"امال ايه اللي خلى الدراع يوجع والعضلات تتعب؟"
الطلبة اتحاروا.
"حط الكباية،" قال واحد من الطلبة.
"بالظبط!" قال الاستاذ. "مشاكل الحياة زي كده بالظبط. لو فكرت فيها دقايق في دماغك هتلاقيها عادي. فكر فيها وقت طويل هتبدأ توجعك. فضلت شايلها اكتر من كده هتبدأ تتعبك. مش هتعرف تعمل اي حاجة. مهم تفكر في مشاكل حياتك، بس الاهم انك 'تحطها جنباً' في نهاية كل يوم قبل ما تنام. كده مش هتكون متضغوط؛ هتصحى كل يوم منتعش وقوي وتقدر تتعامل مع اي موقف، واي تحدي يجيلك!"
,.
أي من الآتي صحيح؟
الاستاذ كان عايز يوري الطلبة الكباية تقيلة قد ايه. وزن الكباية هيتغير لو مسكتها لوقت طويل. الكباية نفسها هي اللي خلت الدراع يوجع والعضلات تتعب. دراع الاستاذ هيوجعه لو مسك الكباية لوقت طويل.